**projektas**

**reg. Nr. T-3**

**2.9. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ NEKILNOJAMŲJŲ DAIKTŲ NURAŠYMO**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija) (su visais aktualiais pakeitimais), Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), ir atsižvelgdama į Pasvalio rajono savivaldybės administracijos direktoriaus 2021 m. gruodžio 29 d. įsakymą Nr. DV-827 „Dėl Pasvalio rajono savivaldybės administracijos patikėjimo teise valdomo Pasvalio rajono savivaldybės turto pripažinimo nereikalingu arba netinkamu (negalimu) naudoti ir tolesnio jo panaudojimo“, į 2021 m. gruodžio 21 d. įsakymą Nr. DV-800 „Dėl Pasvalio rajono savivaldybės administracijos Krinčino seniūnijos patikėjimo teise valdomo Pasvalio rajono savivaldybės turto pripažinimo netinkamu (negalimu) naudoti ir tolesnio jo panaudojimo“, Pasvalio rajono savivaldybės taryba nusprendžia:

1. Nurašyti Pasvalio rajono savivaldybei nuosavybės teise priklausančius:

1.1. Pasvalio rajono savivaldybės administracijos patikėjimo teise valdomus nenaudojamus ir nereikalingus Pasvalio rajono savivaldybės reikmėms fiziškai nusidėvėjusius nekilnojamuosius daiktus:

1.1.1. pastatą – ūkinį pastatą, esantį Pasvalio r. sav., Pumpėnų sen., Lavėnų k. (inventorinis Nr. 120310041, įsigijimo metai – 2014, unikalus Nr. 6797-5010-3013, pažymėtas plane – 1I1p, užstatytas plotas – 156,25 kv. m), kurio įsigijimo vertė – 82 987,72 Eur, likutinė vertė 2021 m. gruodžio 31 d. – 0,00 Eur;

1.1.2. pastatą – siurblinę esantį Pasvalio r. sav., Pumpėnų sen., Lavėnų k. (inventorinis Nr. 120310042, įsigijimo metai – 2014, unikalus Nr. 6797-5010-3024, pažymėta plane – 2H1p, užstatytas plotas – 57,19 kv. m), kurios pradinė vertė – 22 649,73 Eur, likutinė vertė 2021 m. gruodžio 31 d. – 0,00 Eur;

1.1.3. pastatą – siurblinę esantį Pasvalio r. sav., Pumpėnų sen., Lavėnų k. (inventorinis Nr. 120310044, įsigijimo metai – 2014, unikalus Nr. 6797-5010-3046, pažymėta plane – 4H1p, užstatytas plotas – 7,07 kv. m), kurios pradinė vertė – 1 793,04 Eur, likutinė vertė 2021 m. gruodžio 31 d. – 0,00 Eur;

1.2. Pasvalio rajono savivaldybės administracijos Krinčino seniūnijos patikėjimo teise valdomus nenaudojamus ir nereikalingus Pasvalio rajono savivaldybės reikmėms fiziškai nusidėvėjusius nekilnojamuosius daiktus:

1.2.1. pastatą – kuro operatorinę, esantį Pasvalio g. 28, Krinčinas, Pasvalio r. sav. (inventorinis Nr. 120220002, statybos metai – 1971, unikalus Nr. 6797-1013-6041, bendras plotas – 6,39 kv. m), kurio įsigijimo vertė – 15,00 Eur, likutinė vertė 2021 m. gruodžio 31 d. – 9,77 Eur;

1.2.2. pastatą – ūkinį pastatą, esantį Barklainių k. 13, Krinčino sen., Pasvalio r. sav. (inventorinis Nr. 010132, statybos metai – 1963, unikalus Nr. 6785-9000-3026, bendras plotas – 121,64 kv. m), kurio įsigijimo vertė – 0,00 Eur.

2. Įgalioti:

2.1. Pasvalio rajono savivaldybės administracijos Pumpėnų seniūnijos seniūną būti atsakingu už šio sprendimo 1.1. papunktyje nurodytų nurašomų nekilnojamųjų daiktų išardymą ir likvidavimą;

2.2. Pasvalio rajono savivaldybės administracijos Krinčino seniūnijos seniūną būti atsakingu už šio sprendimo 1.2. papunktyje nurodytų nurašomų nekilnojamųjų daiktų išardymą ir likvidavimą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-01-18

Suderinta DVS Nr. RTS-

 Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ NEKILNOJAMŲJŲ DAIKTŲ NURAŠYMO**

2022-01-18

Pasvalys

**1. Sprendimo projekto rengimo pagrindas.**

Vadovaujantis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250, ir Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), Savivaldybei nuosavybės teise priklausantys nekilnojamieji daiktai nurašomi Savivaldybės tarybos sprendimu.

**2. Sprendimo projekto tikslai ir uždaviniai.**

Sprendimo projekte nurodyti nekilnojamieji daiktai pripažinti netinkamais (negalimais) naudoti Pasvalio rajono savivaldybės administracijos direktoriaus 2021 m. gruodžio 29 d. įsakymu Nr. DV-827 „Dėl Pasvalio rajono savivaldybės administracijos patikėjimo teise valdomo Pasvalio rajono savivaldybės turto pripažinimo nereikalingu arba netinkamu (negalimu) naudoti ir tolesnio jo panaudojimo“ ir 2021 m. gruodžio 21 d. įsakymu Nr. DV-800 „Dėl Pasvalio rajono savivaldybės administracijos Krinčino seniūnijos patikėjimo teise valdomo Pasvalio rajono savivaldybės turto pripažinimo netinkamu (negalimu) naudoti ir tolesnio jo panaudojimo“, kuriuose siūloma Savivaldybės tarybai juos nurašyti.

Pastatai, esantys Lavėnų k., Pumpėnų seniūnijoje, buvo perduoti pagal panaudos sutartį UAB „Pasvalio vandenys“, bet šiuo metu jie Bendrovei nereikalingi, todėl grąžinti Pasvalio rajono savivaldybės administracijai. Kadangi jie neparduotini dėl fizinio ir funkcinio nusidėvėjimo, siūloma juos nurašyti ir likviduoti.

Taip pat siūloma nurašyti fiziškai nusidėvėjusius Krinčino seniūnijos valdomus kuro operatorinę ir ūkinį pastatą. Kuro operatorinė Savivaldybės reikmėms nereikalinga, ūkinis pastatas, Barklainių k. 13, fiziškai nusidėvėjęs, jį remontuoti ekonomiškai netikslinga. Kadangi jie neparduotini dėl fizinio ir funkcinio nusidėvėjimo, siūloma juos nurašyti ir likviduoti.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės, pastatai bus nuversti ūkio būdu.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus vyriausioji specialistė Virginija Antanavičienė